CELEX: 32017D1176
Language: fi
Date: 2017-06-26 00:00:00
Title: Poliittisten ja turvallisuusasioiden komitean päätös (YUTP) 2017/1176, annettu 26 päivänä kesäkuuta 2017, EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUTM Mali/1/2017)

1.7.2017   
            
            
               FI
            
            
               Euroopan unionin virallinen lehti
            
            
               L 170/94
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1176,
   annettu 26 päivänä kesäkuuta 2017,
   EU:n operaation joukkojen komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUTM Mali/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
   sekä katsoo seuraavaa:
   
               (1)
            
            
               Päätöksen 2013/34/YUTP 5 artiklan 1 kohdan nojalla neuvosto on valtuuttanut Euroopan unionista tehdyn sopimuksen 38 artiklan mukaisesti poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista johtoa koskevat asiaankuuluvat päätökset, mukaan lukien päätökset seuraavien EU:n operaation komentajien nimittämisestä.
            
         
               (2)
            
            
               PTK hyväksyi 7 päivänä joulukuuta 2016 päätöksen (YUTP) 2016/2352 (2) prikaatikenraali Peter DEVOGELAEREn nimittämisestä EU:n operaation komentajaksi EUTM Mali -operaatioon.
            
         
               (3)
            
            
               Neuvoston päätöksellä (EU) 2017/971 (3) muutettiin EUTM Mali -operaation johtamisjärjestelyä. Näin ollen päätös (YUTP) 2016/2352 kumottiin ja prikaatikenraali Peter DEVOGELAERE nimitettiin EU:n operaation joukkojen komentajaksi EUTM Mali -operaatioon.
            
         
               (4)
            
            
               Belgia ehdotti 10 päivänä huhtikuuta 2017, että prikaatikenraali Bart LAURENT nimitettäisiin EU:n operaation joukkojen komentajaksi EUTM Mali -operaatioon prikaatikenraali Peter DEVOGELAEREn seuraajaksi.
            
         
               (5)
            
            
               Euroopan unionin sotilaskomitea suositti 29 päivänä toukokuuta 2017, että PTK nimittää prikaatikenraali Bart LAURENTin EU:n operaation joukkojen komentajaksi EUTM Mali -operaatioon prikaatikenraali Peter DEVOGELAEREn seuraajaksi 12 päivästä heinäkuuta 2017 alkaen.
            
         
               (6)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Näin ollen Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Bart LAURENT EU:n operaation joukkojen komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 12 päivästä heinäkuuta 2017.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 26 päivänä kesäkuuta 2017.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 14, 18.1.2013, s. 19.
   
      (2)  Poliittisten ja turvallisuusasioiden komitean päätös (YUTP) 2016/2352, annettu 7 päivänä joulukuuta 2016, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen (YUTP) 2016/939 kumoamisesta (EUTM Mali/2/2016) (EUVL L 348, 21.12.2016, s. 25).
   
      (3)  Neuvoston päätös (EU) 2017/971, annettu 8 päivänä kesäkuuta 2017, suoraa täytäntöönpanoa sisältämättömien EU:n YTPP-alan sotilasoperaatioiden suunnittelu- ja toteutusjärjestelyjen määrittämisestä sekä Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta annetun päätöksen 2010/96/YUTP, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, annetun päätöksen 2013/34/YUTP ja Keski-Afrikan tasavallassa toteutettavasta Euroopan unionin YTPP-sotilaskoulutusoperaatiosta (EUTM RCA) annetun päätöksen (YUTP) 2016/610 muuttamisesta (EUVL L 146, 9.6.2017, s. 133).